**ORDONANŢĂ DE URGENŢĂ**

**pentru modificarea şi completarea unor acte normative**

*Luând în considerare prevederile Programului de guvernare 2017-2020 referitoare la creşterea indemnizaţiei sociale pentru pensionari la nivelul de 640 lei şi nevoia de a asigura măsuri pentru susţinerea persoanelor cu handicap şi a familiilor acestora prin creşterea prestaţiilor sociale în raport cu indemnizaţia socială pentru pensionari;*

*Odată cu ratificarea Convenției privind drepturile persoanelor cu dizabilități, România se angajează să mobilizeze resursele necesare pentru eliminarea barierelor astfel încât nicio persoană cu dizabilităţi să nu fie discriminată, marginalizată, exclusă sau abuzată, iar alegerile şi aspiraţiile ei să fie respectate şi sprijinite;*

*Pentru a da persoanelor cu dizabilităţi posibilitatea de a trăi independent şi de a participa pe deplin la toate aspectele vieţii, sunt necesare măsuri care să asigure creşterea angajării acestora atât în sectorul public cât şi în cel privat, numărul de persoane cu dizabilităţi angajate, la finele anului 2016, sub 35.000;*

*Având în vedere că susţinerea dezinstituţionalizării persoanelor cu dizabilităţi concomitent cu dezvoltarea măsurilor de prevenire a instituţionalizării şi de susţinere a traiului în comunitate reprezintă o prioritate pentru România, apreciem că neluarea de urgenţă a unor măsuri privind organizarea centrelor pentru persoane cu dizabilități atât în subordinea consiliilor judeţene, în structura direcţiilor generale de asistenţă socială şi protecţia copilului, cât și în subordinea unității administrativ-teritoriale organizate la nivel de comună, oraş, municipiu, îngreunează ducerea la îndeplinire a obligaţiilor asumate, la finele anului 2016, existând, la nivelul întregii ţări, un număr foarte mic de centre de zi (23) ;*

*În contextul măsurilor de simplificare, la nivelul administraţiei publice centrale şi din necesitatea facilitării accesului cetăţenilor la beneficii de asistență socială şi servicii sociale, se impune modificarea de urgență a prevederilor referitoare la acordarea drepturilor de asistență socială sub formă de prestații sociale pentru persoanele cu dizabilități; este astfel imperios necesară adoptarea unor măsuri urgente, în considerarea interesului public, în sensul reducerii eforturilor de depunere a documentelor necesare acordării acestor drepturi, prin reglementarea acordării acestora din oficiu;*

*Se impune de asemenea, reglementarea, în situaţia copilului cu handicap grav care necesită îngrijiri paliative, a termenului de valabilitate a certificatului până la împlinirea vârstei de 18 ani a copilului, astfel încât acesta să nu mai parcurgă anual procedurile de evaluare;*

*Luând în considerare necesitatea asigurării exercitării dreptului persoanelor cu dizabilităţi la libertatea de expresie şi opinie, inclusiv libertatea de a căuta, de a primi şi împărtăşi informaţii şi idei, în condiţii de egalitate cu ceilalţi, prin toate formele de comunicare alese de acestea, se impune recunoaşterea oficială a limbajului mimico-gestual;*

*De asemenea, necesitatea corelării prevederilor legale referitoare la salarizarea asistentului personal, respectiv plata indemnizaţiei lunare prevăzute la art. 42 alin. (4) din Legea nr. 448/2006 privind protecţia şi promovarea drepturilor persoanelor cu handicap impun reglementarea de urgenţă a acestor aspecte;*

*Având în vedere obiectul de activitate al Autorității Naționale pentru Persoanele cu Dizabilități precum şi specificitatea categoriilor de beneficiari cărora se adresează, se impune cu necesitate ca reglementările propuse să fie realizate în regim de urgenţă.*

*Neadoptarea măsurilor propuse prin prezenta ordonanţă de urgenţă va genera blocaje, ineficienţă precum şi afectarea în continuare a respectării drepturilor persoanelor cu dizabilități.*

*Situaţia extraordinară care impune abrogarea de urgență a prevederilor alin.(7) de la art.10 din Legea nr.197/2012 privind asigurarea calității în domeniul serviciilor sociale, cu modificările și completările ulterioare se motivează prin numărul foarte mare de furnizori de servicii sociale radiați sau aflați în situația de a fi radiați din Registrul electronic unic al serviciilor sociale și care, potrivit prevederilor menționate, în următorii doi ani de la data retragerii certificatului de acreditare, nu mai pot depune o nouă solicitare de acreditare și prin urmare, accesul la servicii sociale al unui număr semnificativ de persoane aflate în dificultate și în risc de excluziune socială nu mai poate fi realizat.*

*La această dată, Ministerul Muncii și Justiției Sociale nu are temei legal să primească și să soluționeze cererile unui număr de aproape 600 de furnizori de servicii sociale, care au intrat deja sub incidența acestei restricții, și care, fără eliminarea acesteia, în următorii 2 ani, nu pot iniția demersul de obținere a certificatului de acreditare, respectiv a licenței de funcționare și prin urmare, nu pot acorda servicii sociale persoanelor aflate în dificultate.*

*Potrivit datelor înscrise în Registrul electronic unic al serviciilor sociale, ținut de Ministerul Muncii și Justiției Sociale, la data de 23.06.2017, un număr de 583 de furnizori trebuie să fi radiați, din care 291 sunt furnizori publici.*

*Numărul furnizorilor aflați în această situație crește de la o zi la alta.*

*Impactul social al acestei prevederi se răsfrânge asupra unui număr nelimitat de persoane aflate în dificultate și în risc de excluziune socială, tocmai din comunitățile cele mai afectate de sărăcie sau de îmbătrânirea populației. Avem în vedere faptul că resursele umane și financiare necesare pentru înființarea serviciilor sociale sunt insuficiente tocmai în aceste unități administrativ-teritoriale. Mai mult decât atât, Programul de guvernare 2017-2020 prevede tocmai pentru aceste comunități alocarea de resurse umane și financiare – spre exemplu, asigurarea în fiecare localitate a cel puţin unui asistent social cu normă întreagă, tocmai pentru a sprijini dezvoltarea serviciilor sociale în fiecare comunitate. Avem în vedere faptul că din 3181 de UAT numai 1295 au înființat serviciul public de asistență socială care au obținut acreditarea ca furnizor de servicii sociale, deși, potrivit Legii asistenței sociale nr.292/2011 la nivelul fiecărui UAT există obligația înființării serviciului public de asistenţă socială.*

*La un număr estimativ de 300 de persoane beneficiare pentru un serviciu public de asistență socială, ar rezulta un număr de peste 117 mii de persoane vulnerabile care nu pot beneficia de serviciile sociale publice, la care se adaugă un număr similar de persoane aferente serviciilor acordate de furnizorii privați, aflați în această situație. Numai 223 din cele 1.295 de servicii publice de asistență socială acreditate, au obținut licență de funcționare. Prin urmare, serviciile publice de asistență socială sunt în primul rând afectate de prevederile art.10 alin.(7) din Legea nr.197/2012, situație care ar bloca funcționarea sistemului de asistență socială, încă fragil și încă în curs de dezvoltare și de consolidare.*

*Prin urmare, în vederea evitării unei grave atingeri aduse interesului public, se impune adoptarea unei soluții imediate, prin abrogarea prevederii care interzicefurnizorilor privați și autorităților administrației publice locale de a presta servicii sociale, numai pentru că nu le-a înființat într-o anumită perioadă de timp.*

În temeiul art. 115 alin. (4) din Constituţia României, republicată, Guvernul României adoptă prezenta ordonanţă de urgenţă.

**Art. I.** Începând cu 1 ianuarie 2018, nivelul indemnizației sociale pentru pensionari, prevăzută de Ordonanța de urgență a Guvernului [nr. 6/2009](https://lege5.ro/Gratuit/gezdenbxg4/ordonanta-de-urgenta-nr-6-2009-privind-instituirea-indemnizatiei-sociale-pentru-pensionari?d=2017-06-27) privind instituirea pensiei sociale minime garantate, aprobată prin Legea [nr. 196/2009](https://lege5.ro/Gratuit/gezdimrsgy/legea-nr-196-2009-pentru-aprobarea-ordonantei-de-urgenta-a-guvernului-nr-6-2009-privind-instituirea-pensiei-sociale-minime-garantate?d=2017-06-27), cu modificările ulterioare, este de 640 lei.

**Art. II Legea nr. 448/2006 privind protecţia şi promovarea drepturilor persoanelor cu handicap, cu modificările şi completările ulterioare, republicată în Monitorul Oficial, Partea I, nr. 1 din 3 ianuarie 2008 se modifică și se completează, după cum urmează:**

**1. Articolul 16 se modifică şi va avea următorul cuprins:**

 „Art. 16 (1) Educaţia persoanelor cu handicap este parte integrantă a sistemului naţional de învățământ, coordonat de Ministerul Educaţiei Naționale.

(2) Educaţia persoanelor cu handicap se realizează prin:

a) învățământul de masă;

b) învăţământul special integrat;

c) învăţământul special;

d) învăţământul la domiciliu sau pe lângă unităţile de asistenţă medicală;

e) alte forme de învățământ prevăzute de lege.

(3) Copiii şi tinerii cu handicap și/sau cu cerinţe educaţionale speciale, integraţi în învăţământul de masă, beneficiază de suport educaţional prin cadre didactice de sprijin şi itinerante, de la caz la caz.

(3) Formele de învăţământ enumerate la alin. (2) se pot desfăşura şi în limbile minorităţilor naţionale.

(4) Accesul copiilor şi tinerilor cu handicap și cu cerinţe educaţionale speciale în unităţile de învăţământ se realizează prin hotărâre a comisiei de orientare școlară și profesională din cadrul centrelor judeţene de resurse şi de asistenţă educaţională, respectiv din Centrul Municipiului Bucureşti de Resurse şi Asistenţă Educaţională, care eliberează certificatul de orientare şcolară şi profesională.

(5) Unităţile de învăţământ special sunt formate din: şcoală specială, cantină şi, după caz, internat şcolar, în condiţiile legii.

(6) Elevii cu handicap beneficiază gratuit de masă şi cazare în internatele şcolare.

(7) Studenţii cu handicap beneficiază, la cerere, de reducere cu 50% a taxelor pentru cazare şi masă la cantinele şi căminele studenţeşti.

(8) Valoarea reducerii prevăzute la alin. (7) se asigură din bugetul instituţiilor de învăţământ publice sau private.”

**2. Articolul 17 se modifică și se completează, după cum urmează:**

„Art. 17

(1) Finanţarea învăţământului special şi special integrat se face din bugetul de stat, precum și din bugetele judeţelor, respectiv bugetele locale ale sectoarelor municipiului Bucureşti, unde funcţionează unitatea de învăţământ special, indiferent de domiciliul copiilor/elevilor/tinerilor cu cerinţe educaționale speciale.

(2) În situația în care un copil cu cerințe educaționale speciale este protejat în condițiile Legii nr. 272/2004 privind protecția și promovarea drepturilor copilului, republicată, cu modificările ulterioare, într-un serviciu de tip rezidențial și este școlarizat în alt județ/sector față de cel de domiciliu, cheltuielile aferente creșterii și îngrijirii acestuia sunt asigurate din bugetul instituției în subordinea căreia funcționează serviciul de tip rezidențial.”

**3. Litera f) a articolului 30 se modifică și va avea următorul cuprins:**

„f) să evalueze, elevii cu handicap și cu cerințe educaționale speciale”.

**4.La articolul 32,** partea dispozitivă a alineatului (1) **se modifică și va avea următorul cuprins:**

„Art. 32 (1) Persoanele adulte cu handicap beneficiază de servicii sociale acordate:”

**5. Articolul 34 se modifică și va avea următorul cuprins:**

„Art.34

(1) Serviciile sociale destinate persoanelor adulte cu handicap se află în coordonarea metodologică a Autorităţii Naţionale pentru Persoanele cu Dizabilități.

(2) Evaluarea, monitorizarea şi controlul privind respectarea standardelor minime de calitate sunt în competenţa Agenției Naționale pentru Plăți și Inspecție Socială precum și a agențiilor județene pentru plăți și inspecție socială, respectiv a municipiului București.

(3) În realizarea activităţilor prevăzute la alin. (1) personalul Autorităţii Naţionale pentru Persoanele cu Dizabilități are acces în spaţiile care au legătură cu furnizarea de servicii sociale, la date şi informaţii legate de persoanele cu handicap beneficiare ale serviciului respectiv.”

**6. Articolul 35 se modifică și va avea următorul cuprins:**

„Art. 35 (1) Persoana adultă cu handicap grav are dreptul la un asistent personal, în baza evaluării sociopsihomedicale.

(2) Copilul cu handicap grav are dreptul la un asistent personal.”

**7. Litera a) a alineatului (1) al articolului 37 se modifică și va avea următorul cuprins:**

„,a) salariu stabilit potrivit prevederilor legale privind salarizarea personalului plătit din fonduri publice*;”*

**8. Alineatul (1) al articolului 40 se modifică şi va avea următorul cuprins:**

 „(1) Autorităţile administraţiei publice locale au obligaţia să prevadă în bugetul local sumele necesare din care se suportă salarizarea, precum şi celelalte drepturi cuvenite asistentului personal, potrivit legii. Sumele se asigură integral de la bugetul de stat, din sume defalcate din taxa pe valoarea adăugată, în baza numărului de beneficiari comunicat de unitățile administrativ-teritoriale.”

**9. Alineatul (2) al articolului 42 se modifică şi va avea următorul cuprins:**

„(2) Persoanele cu handicap grav care au și calitatea de pensionari de invaliditate gradul I pot opta pentru indemnizația pentru însoțitor prevăzută de legislația privind sistemul public de pensii sau pentru asistent personal. Dreptul de opțiune se menține și în cazul trecerii pensionarilor de invaliditate la pensia pentru limită de vârstă.”

**10. Alineatul (4) al articolului 42 se modifică şi va avea următorul cuprins:**

“(4) Părinții sau, după caz, reprezentanții legali ai copilului cu handicap grav, persoana sau familia care a primit în plasament un copil cu handicap grav, adulții cu handicap grav ori reprezentanții legali ai acestora, cu excepția celor cu handicap vizual grav, pot opta între asistent personal și primirea unei indemnizații lunare.”

**11. Alineatul (1) al articolului 43 se modifică și va avea următorul cuprins:**

„(1) Indemnizaţia lunară prevăzută la art. 42 alin. (4) este în cuantum egal cu salariul net al asistentului personal gradația 0, stabilit potrivit prevederilor legale în vigoare;”

**12. Literele a) și b) ale alineatului (4) al articolului 43 se modifică şi vor avea următorul cuprins:**

**„**a)părinţii sau reprezentanţii legali ai copilului cu handicap grav care se află în sistemul de protecție specială a copilului la asistent maternal sau în servicii rezidențiale.

b) adulţii cu handicap grav sau reprezentanţii lor legali, pe perioada în care adulţii cu handicap grav se află în îngrijirea şi protecţia asistentului personal profesionist, în centre rezidenţiale publice, cu excepţia centrului de tip respiro, ori în alte tipuri de instituţii rezidențiale publice cu caracter social, medico-social, în care se asigură întreţinere completă din partea autorităţii administraţiei publice pe o perioadă mai mare de o lună;”

**13. Alineatul (5) al articolului 46 se modifică și va avea următorul cuprins:**

„(5) Modalitatea de decontare a cheltuielilor prevăzute la alin. (1) se aprobă prin ordin al ministrului muncii și justiției sociale, la propunerea Autorității Naționale pentru Persoanele cu Dizabilitați”.

**14. Litera a) a alineatului (1) al articolului 47 se modifică şi va avea următorul cuprins:**

„a) salariul de bază stabilit potrivit dispoziţiilor legale;”

**15. Alineatul (2) al articolului 48 se modifică și va avea următorul cuprins:**

„(2) Standardele minime obligatorii pentru asigurarea îngrijirii şi protecţiei adulţilor cu handicap grav sau accentuat la asistentul personal profesionist se elaborează de Autoritatea Naţională pentru Persoanele cu Dizabilități şi se aprobă prin ordin al ministrului muncii și justiției sociale”.

**16. La capitolul III, Titlul secțiunii 4 se modifică şi va avea următorul cuprins:**

„SECŢIUNEA a 4-a Centre pentru persoanele adulte cu handicap”.

**17. Alineatul (5) al articolul 51 se modifică și va avea următorul cuprins:**

„(5) Centrele publice pentru persoane adulte cu handicap prevăzute la alin. (3) lit. a)-c) se înfiinţează şi funcţionează ca structuri cu sau fără personalitate juridică, în subordinea consiliilor judeţene, respectiv a consiliilor locale ale sectoarelor municipiului Bucureşti, în structura direcţiilor generale de asistenţă socială şi protecţia copilului, cu avizul şi sub îndrumarea metodologică a Autorităţii Naţionale pentru Persoanele cu Dizabilități.”

**18. După alineatul (5) al articolului 51 se introduc trei noi alineate, alin. (51) - (53) cu următorul cuprins:**

**„**(51)Centrele publice pentru persoane adulte cu handicap prevăzute la alin. (3) lit. d)-h) precum și centrele de zi se înfiinţează şi funcţionează ca structuri cu sau fără personalitate juridică, atât în subordinea consiliilor judeţene, respectiv a consiliilor locale ale sectoarelor municipiului Bucureşti, în structura direcţiilor generale de asistenţă socială şi protecţia copilului, cât și în subordinea autorității administrației publice locale la nivel de municipiu, comună sau oraş cu avizul şi sub îndrumarea metodologică a Autorităţii Naţionale pentru Persoanele cu Dizabilități.

(52) Finanţarea centrelor publice pentru persoane adulte cu handicap care se înfiinţează şi funcţionează ca structuri cu sau fără personalitate juridică, în subordinea consiliilor judeţene, respectiv a consiliilor locale ale sectoarelor municipiului Bucureşti, în structura direcţiilor generale de asistenţă socială şi protecţia copilului se asigură de la bugetul de stat, din sume defalcate din taxa pe valoarea adăugată, în condițiile legii.”

(53) Centrele private pentru persoanele cu handicap se înfiinţează şi funcţionează ca structuri cu sau fără personalitate juridică, cu avizul şi sub îndrumarea metodologică a Autorităţii Naţionale pentru Persoanele cu Dizabilități”

**19. Alineatul 2 al articolului 52 se modifică și va avea următorul cuprins:**

„(2) Evaluarea activităţilor cu caracter inovator se realizează de Autoritatea Națională pentru Persoanele cu Dizabilități. ”

**20. După articolul 54 se introduce un nou articol, art. 541 cu următorul cuprins:**

„Art. 541 Prevederile art. 51-54 sunt aplicabile exclusiv persoanelor adulte cu handicap.”

**21.Articolul 57se modifică și va avea următorul cuprins:**

 „Art. 57 (1) Dreptul la prestațiile sociale se stabilește prin act administrativ al directorului direcţiei generale de asistenţă socială şi protecţia copilului. în baza documentului care atestă încadrarea în grad de handicap din evidența direcțiilor generale de asistență socială și protecția copilului.

 (2) Plata prestaţiilor sociale se face din oficiu, în baza actului administrativ al directorului direcţiei generale de asistenţă socială şi protecţia copilului

 (3) În situația în care persoana încadrată în grad de handicap nu dorește să beneficieze de prestații sociale poate depune cerere în acest sens.

 (4) Cererea prevăzută la alin. (3) se înregistrează la autoritatea administraţiei publice locale competente în a cărei rază teritorială îşi are domiciliul sau reşedinţa persoana cu handicap și se transmite direcției generale de asistență socială și protecția copilului în maximum 5 zile lucrătoare de la înregistrare.

 (5) Dreptul la prestaţii sociale se acordă începând cu luna următoare celei în care persoana a fost îmcadrată în grad de handicap și încetează cu luna următoare celeo în care persoana nu mai este încadrată în grad de handicap sau, după caz a depunerii cererii prevăzute la alin. (2).”

**22. Alineatul 1 al articolului 58 se modifică și va avea următorul cuprins:**

„ (1) Copiii cu handicap, inclusiv copiii cu handicap de tip HIV/SIDA, beneficiază de alocaţie de stat în condiţiile şi în cuantumul prevăzut de lege.”

**23. Alineatul (3) al articolului 58 se modifică și va avea următorul cuprins:**

„(3) Adultul cu handicap vizual grav primeşte pentru plata însoţitorului o indemnizaţie echivalentă cu salariul net al asistentului personal gradația 0, stabilit potrivit prevederilor legale în vigoare;”

**24. Litera a) a alineatului 6 al art. 58 se modifică și va avea următorul cuprins:**

 „(6) Nu pot beneficia de prevederile alin. (4):

 a) adulţii cu handicap îngrijiţi şi protejaţi în centre rezidenţiale publice, cu excepţia centrului de tip respiro, ori în alte tipuri de instituţii rezidențiale publice cu caracter social sau medico-social, în care se asigură întreţinere completă din partea autorităţii administraţiei publice pe o perioadă mai mare de o lună.”

**25. Alineatul (7) al articolului 58 se abrogă.**

**26. P**artea dispozitivă a alineatului**(**1**) alarticolului 59 se modifică și va avea următorul cuprins:**

„**Art.59** (1) Persoanele adulte cu handicap au următoarele obligaţii:”

**27. Alineatul (4) al articolului 62 se modifică și va avea următorul cuprins:**

„(4) Autorităţile administraţiei publice locale au obligaţia să includă reprezentanți ai organizaţiilor neguvernamentale ale persoanelor cu handicap în comisiile de recepţie a lucrărilor de construcţie ori de adaptare a obiectivelor prevăzute la alin. (1) şi (2).”

**28**. **După alineatul (2) al articolului 69 se introduce un nou alineat, alin. (3), cu următorul cuprins:**

„(3) Limbajul mimico-gestual şi limbajul specific al persoanei cu surdo-cecitate sunt recunoscute oficial ca mijloc de comunicare specific persoanelor cu handicap auditiv sau cu surdocecitate.”

**29. Litera c) a alin. (1) a art. 71 se modifică și va avea următorul cuprins:**

„c) adaptarea telefoanelor pentru persoanele cu handicap auditiv

**30. Alineatul (3) al articolului 81 se modifică și va avea următorul cuprins:**

„(3) Procedura de autorizare a unităţilor protejate se stabileşte prin ordin al ministrului muncii și justiției sociale.”

**31**. **Alineatul (5) al articolului 85 se modifică și va avea următorul cuprins:**

„(5) Componenţa nominală a comisiilor de evaluare se aprobă prin hotărâre de către consiliile judeţene, după caz, locale ale sectoarelor municipiului Bucureşti, cu avizul Autorității Naționale pentru Persoanele cu Dizabilități.”

**32. După articolul 86 se introduce un nou articol, art. 861 cu următorul cuprins:**

„Art.861 (1) Comisia pentru protecția copilului stabilește încadrarea copiilor cu dizabilități în grad de handicap și eliberează certificatul de încadrare a copilului într-un grad de handicap.

(2) Termenul de valabilitate a certificatului de încadrare în grad de handicap pentru copii se stabilește ținând cont de situația concretă a copilului din punct de vedere al deficiențelor/ afectărilor, limitărilor de activitate și restricțiilor de participare și este de minimum 6 luni și maximum 2 ani. Pentru tânărul care urmează să împlinească 18 ani, termenul de valabilitate poate fi mai mic de 6 luni şi mai mare de 2 ani, dar nu mai mare de 2 ani și 6 luni.

 (3) Prin excepție de la prevederile alin (2) pentru copiii cu handicap a căror afecțiune necesită îngrijiri medicale paliative, certificate de medicul de specialitate, Comisia pentru protecția copilului stabilește un termen de valabilitate a certificatului valabil până la vârsta de 18 ani.”

**33. Alineatul (5) al articolului 87 se modifică și va aveaurmătorul cuprins:**

„(5) Certificatele emise potrivit prevederilor alin. (4) pot fi contestate de titularii acestora, în termen de 30 de zile calendaristice de la comunicare, la instanța de contencios administrativ competentă, potrivit Legii contenciosului administrativ nr. 554/2004, cu modificările şi completările ulterioare, cererile adresate instanţei fiind scutite de taxa judiciară de timbru.

**34. Alineatul (6) al articolului 87 se modifică și va avea următorul cuprins:**

 ,,(6) Activitatea comisiilor de evaluare este coordonată metodologic de Autoritatea Națională pentru Persoanele cu Dizabilități.”

**35. Alineatul (1) al articolului 901 se modifică și va avea următorul cuprins:**

„**Art. 901**(1) În structura Autorităţii Naţionale pentru Persoanele cu Dizabilităţi funcţionează Comisia superioară de evaluare a persoanelor adulte cu handicap, denumită în continuare Comisia superioară, cu activitate de coordonare metodologică şi monitorizare a activităţii de evaluare şi încadrare în grad şi tip de handicap.”

**36. La articolul 902 , litera b) a alineatului (1) și litera a) a alineatului (2) se abrogă.**

**37. Alineatul (7) al articolului 92 se modifică și va avea următorul cuprins**

„(7) Modul de organizare şi funcţionare a Consiliului se aprobă prin ordin al ministrului muncii și justiției sociale, la propunerea Autorităţii Naţionale pentru Persoanele cu Dizabilităţi.”

**38. Alineatul (3) al articolului 94 se modifică și va avea următorul cuprins:**

„(3) Nivelul contribuţiei lunare de întreţinere datorate de adulţii cu handicap asistaţi în centre sau de susţinătorii acestora precum și metodologia de stabilire a acesteia se aprobă prin ordin al ministrului muncii și justiției sociale.”

**39**. **După articolul 94 se introduc două noi articole, articolul 941 și 942 cu următorul cuprins:**

„Art. 941 (1) Persoanele cu handicap grav psihic și/sau mintal asistate în centrele rezidenţiale publice pentru persoane adulte cu handicap și susținătorii legali ai acestora sunt scutite de plata contribuției lunare de întreținere. costurile aferente fiind susţinute din bugetele judeţene respeciv ale sectoarelor municipiului București.”

” Art. 942 Susţinătorii legali ai adulților cu handicapasistați în centrele rezidenţiale publice pentru persoane adulte cu handicap, care pot datora contribuția lunară de întreținere sunt:

 a) soţul pentru soţie sau, după caz, soţia pentru soţ;

 b) copiii pentru părinţi;

 c) părinţii pentru copii.”

**40. Alineatul (4) al articolului 96 se modifică și va avea următorul cuprins:**

 „(4) Metodologia de selectare şi finanţare a programelor de interes naţional se aprobă prin ordin al ministrului muncii și justiției sociale.”

**41. Alineatul (1) al articolului 98 se modifică și va avea următorul cuprins:**

„(1) Asociaţia Nevăzătorilor din România, Asociaţia Invalizilor de Război Nevăzători din România, Asociaţia Naţională a Surzilor din România, Liga Naţională a Organizaţiilor cu Personal Handicapat din Cooperaţia Meşteşugărească şi Consiliul Naţional al Dizabilităţii din România pot primi sume de la bugetul de stat, prin bugetul Autorității Naționale pentru Persoanele cu Dizabilități în condiţiile stabilite prin normele metodologice de aplicare a prevederilor prezentei legi, potrivit bugetelor de venituri şi cheltuieli aprobate anual.”

**42. Alineatul (2) al articolului 99 se modifică și va avea următorul cuprins:**

„(2) Metodologia de selectare şi finanţare a proiectelor se aprobă prin ordin al ministrului muncii și justiției sociale.”

**43. La articolul 100, după litera c) a alin. (1) se introduce o nouă literă, litera c1) cu următorul cuprins:**

*c1) nerespectarea dispoziţiilor art. 83 (1) lit. b) cu amendă de la 6.000 la 12.000 lei.*

**44. La articolul 100, după alineatul (3) se introduce un nou alineat, alin. (31) cu următorul cuprins:**

(31) *Constatarea contravenţiilor şi aplicarea amenzilor contravenţionale prevăzute la alin. (1) lit. c1) se fac de către personalul Inspecţiei Muncii*

**Art. III** – Începând cu luna ianuarie 2018, Legea nr.448/2006 privind protecția și promovarea drepturilor persoanelor cu handicap, republicată în Monitorul Oficial al României, Partea I nr. 1 din 3 ianuarie 2008, cu modificările și completările ulterioare, se modifică și se completează, după cum urmează:

**1. Alineatul (4) al articolului 58 se modifică şi va avea următorul cuprins:**

„(4) Adultul cu handicap beneficiază, în condiţiile prezentei legi, de următoarele prestaţii sociale:

 *a) indemnizaţie lunară, indiferent de venituri:*

- 70% din indemnizația socialăpentrupensionari, prevăzută de Ordonanța de urgență a Guvernului [nr. 6/2009](https://lege5.ro/Gratuit/gezdenbxg4/ordonanta-de-urgenta-nr-6-2009-privind-instituirea-indemnizatiei-sociale-pentru-pensionari?d=2017-06-27) privind instituirea pensiei sociale minime garantate, aprobată prin Legea [nr. 196/2009](https://lege5.ro/Gratuit/gezdimrsgy/legea-nr-196-2009-pentru-aprobarea-ordonantei-de-urgenta-a-guvernului-nr-6-2009-privind-instituirea-pensiei-sociale-minime-garantate?d=2017-06-27), cu modificările ulterioare, pentru adultul cu handicap grav;

*- 53% din* indemnizația socială pentru pensionari, prevăzută de Ordonanța de urgență a Guvernului [nr. 6/2009](https://lege5.ro/Gratuit/gezdenbxg4/ordonanta-de-urgenta-nr-6-2009-privind-instituirea-indemnizatiei-sociale-pentru-pensionari?d=2017-06-27), aprobatăprinLegea[nr. 196/2009](https://lege5.ro/Gratuit/gezdimrsgy/legea-nr-196-2009-pentru-aprobarea-ordonantei-de-urgenta-a-guvernului-nr-6-2009-privind-instituirea-pensiei-sociale-minime-garantate?d=2017-06-27), cu modificările ulterioare*, pentru adultul cu handicap accentuat;*

 *b) buget personal complementar lunar, indiferent de venituri:*

30% din indemnizația socială pentru pensionari, prevăzută de Ordonanța de urgență a Guvernului [nr. 6/2009](https://lege5.ro/Gratuit/gezdenbxg4/ordonanta-de-urgenta-nr-6-2009-privind-instituirea-indemnizatiei-sociale-pentru-pensionari?d=2017-06-27), aprobată prin Legea [nr. 196/2009](https://lege5.ro/Gratuit/gezdimrsgy/legea-nr-196-2009-pentru-aprobarea-ordonantei-de-urgenta-a-guvernului-nr-6-2009-privind-instituirea-pensiei-sociale-minime-garantate?d=2017-06-27), cu modificările ulterioare, pentru adultul cu handicap grav;

*- 22% din* indemnizația socială pentru pensionari, prevăzută de Ordonanța de urgență a Guvernului [nr. 6/2009](https://lege5.ro/Gratuit/gezdenbxg4/ordonanta-de-urgenta-nr-6-2009-privind-instituirea-indemnizatiei-sociale-pentru-pensionari?d=2017-06-27), aprobată prin Legea [nr. 196/2009](https://lege5.ro/Gratuit/gezdimrsgy/legea-nr-196-2009-pentru-aprobarea-ordonantei-de-urgenta-a-guvernului-nr-6-2009-privind-instituirea-pensiei-sociale-minime-garantate?d=2017-06-27), cu modificările ulterioare*, pentru adultul cu handicap accentuat;*

*- 9.45%* din indemnizația socială pentru pensionari, prevăzută de Ordonanța de urgență a Guvernului [nr. 6/2009](https://lege5.ro/Gratuit/gezdenbxg4/ordonanta-de-urgenta-nr-6-2009-privind-instituirea-indemnizatiei-sociale-pentru-pensionari?d=2017-06-27), aprobată prin Legea [nr. 196/2009](https://lege5.ro/Gratuit/gezdimrsgy/legea-nr-196-2009-pentru-aprobarea-ordonantei-de-urgenta-a-guvernului-nr-6-2009-privind-instituirea-pensiei-sociale-minime-garantate?d=2017-06-27), cu modificările ulterioare*, pentru adultul cu handicap mediu;*

**2. Alineatul (5) al articolului 58 se modifică şi va avea următorul cuprins:**

„(5) Părintele sau persoana desemnată, potrivit legii, să se ocupe de creșterea și îngrijirea copilului cu handicap beneficiază de prestaţie sociale, pe perioada în care îl are în îngrijire, supraveghere şi întreţinere, astfel:

- 68.75% din indemnizația socială pentru pensionari, prevăzută de Ordonanța de urgență a Guvernului [nr. 6/2009](https://lege5.ro/Gratuit/gezdenbxg4/ordonanta-de-urgenta-nr-6-2009-privind-instituirea-indemnizatiei-sociale-pentru-pensionari?d=2017-06-27), aprobată prin Legea [nr. 196/2009](https://lege5.ro/Gratuit/gezdimrsgy/legea-nr-196-2009-pentru-aprobarea-ordonantei-de-urgenta-a-guvernului-nr-6-2009-privind-instituirea-pensiei-sociale-minime-garantate?d=2017-06-27), cu modificările ulterioare, în cazul copilului cu handicap grav;

*- 43.75% din* indemnizația socială pentru pensionari, prevăzută de Ordonanța de urgență a Guvernului [nr. 6/2009](https://lege5.ro/Gratuit/gezdenbxg4/ordonanta-de-urgenta-nr-6-2009-privind-instituirea-indemnizatiei-sociale-pentru-pensionari?d=2017-06-27), aprobată prin Legea [nr. 196/2009](https://lege5.ro/Gratuit/gezdimrsgy/legea-nr-196-2009-pentru-aprobarea-ordonantei-de-urgenta-a-guvernului-nr-6-2009-privind-instituirea-pensiei-sociale-minime-garantate?d=2017-06-27), cu modificările ulterioare*, în cazul copilului cu handicap accentuat;*

*- 9.45%* din indemnizația socială pentru pensionari, prevăzută de Ordonanța de urgență a Guvernului [nr. 6/2009](https://lege5.ro/Gratuit/gezdenbxg4/ordonanta-de-urgenta-nr-6-2009-privind-instituirea-indemnizatiei-sociale-pentru-pensionari?d=2017-06-27), aprobată prin Legea[nr. 196/2009](https://lege5.ro/Gratuit/gezdimrsgy/legea-nr-196-2009-pentru-aprobarea-ordonantei-de-urgenta-a-guvernului-nr-6-2009-privind-instituirea-pensiei-sociale-minime-garantate?d=2017-06-27), cu modificările ulterioare*, în cazul copilului cu handicap mediu;*

**3. Alineatul (13) al articolului 58 se modifică și va avea următorul cuprins:**

”(13) În situația în care din calcului prestațiilor prevăzute la alin. (4) și (5) rezultă fracțiuni în bani, acestea se rotunjesc la un leu în favoarea beneficiarilor.”

**Art. IV** Începând cu luna august 2017, Legea nr.448/2006 privind protecția și promovarea drepturilor persoanelor cu handicap, republicată în Monitorul Oficial al României, Partea I nr. 1 din 3 ianuarie 2008, cu modificările și completările ulterioare, se modifică și se completează după cum urmează:

**1. Articolul 78 se modifică şi va avea următorul cuprins:**

„Art. 78 (1) Persoanele cu handicap pot fi încadrate în muncă conform pregătirii lor profesionale.

(2) Autorităţile şi instituţiile publice, persoanele juridice, publice sau private, care au cel puţin 50 de angajaţi, au obligaţia de a angaja persoane cu handicap într-un procent de cel puţin 4% din numărul total de angajaţi.

(3) Autorităţile şi instituţiile publice, persoanele juridice, publice sau private, care nu angajează persoane cu handicap în condiţiile prevăzute la alin. (2), vor plăti lunar către bugetul de stat o sumă reprezentând salariul de bază minim brut pe ţară înmulţit cu numărul de locuri de muncă în care nu au angajat persoane cu handicap”

(4) Monitorizarea şi controlul respectării prevederilor art. 78 alin. (2) şi (3) se fac de către organele de inspecție fiscală și control financiar din cadrul Agenției Naționale de Administrare Fiscală.

(5) În scopul stimulării angajării persoanelor cu handicap, în condițiile prevăzute la alin. (2) autorităţile şi instituţiile publice, persoanele juridice publice au obligația organizării unor concursuri de angajare exclusiv pentru persoanele cu handicap, cu respectarea prevederilor legale în vigoare. Această măsură nu exclude posibilitatea persoanelor cu handicap de a participa la toate celelalte concursuri de angajare organizate de către instituția publică.

2. **La articolul 100, litera c) a alineatului (1) se modifică și va avea următorul cuprins:**

*c) nerespectarea dispoziţiilor art. 78 alin. (2) şi (3) cu amendă de 35.000 lei;*

**3. Alineatul (3) al articolului 100 se modifică și va avea următorul cuprins**

(3) Constatarea contravenţiilor şi aplicarea amenzilor contravenţionale *prevăzute la alin. (1) lit. c) se fac de către* se fac de către organele de inspecție fiscală și control financiar din cadrul Agenției Naționale de Administrare Fiscală.

**Art. V -** (1) Contestaţiile cu privire la incadrarea in grad si tip de handicap, rămase nesoluţionate până la data intrării în vigoare a prezentei legi, se soluționează de Comisia superioară de evaluare a persoanelor adulte cu handicap, prevăzută de art. 901 din Legea nr.448/2006, republicată, cu modificările și completările ulterioare în termen de 3 luni de la data publicării în Monitorul Oficial al României, Partea I.

(2) Deciziile emise de Comisia Superioară produc efecte pe perioada de valabilitate a acestora.

**Art. VI** – Începând cu luna ianuarie 2019, Legea nr.448/2006 privind protecția și promovarea drepturilor persoanelor cu handicap, republicată în Monitorul Oficial al României, Partea I nr. 1 din 3 ianuarie 2008, cu modificările și completările ulterioare, se modifică și se completează, după cum urmează:

1. **La articolul 57, alineatul (2) se modifică și va avea următorul cuprins:**

” (2) Plata prestaţiei sociale se face în baza deciziei de plată emisă de directorul executiv al agenției județene pentru plăți și inspecție socială, respectiv a municipiului București, de către personalul cu atribuții în acest sens, preluat de la direcțiile generale de asistență socială și protecția copilului județene, respectiv ale sectoarelor municipiului București. ”

1. **La articolul 58, alineatele (10) - (11) se modifică și vor avea următorul cuprins:**

„(10) Sumele aferente drepturilor prevăzute la alin. (1) - (5) şi cheltuielilor de administrare se asigură prin bugetul Ministerului Muncii și Justiției Sociale, iar plata acestora se realizează de către Agenția Națională pentru Plăți și Inspecție Socială prin agențiile județene pentru plăți și inspecție socială, respectiv a municipiului București.

 (11) Procedura de preluare de către agențiile județene pentru plăți și inspecție socială, respectiv a municipiului București a personalului cu atribuții în efectuarea plăților de la direcțiile generale de asistență socială și protecția copilului județene, respectiv ale sectoarelor municipiului București, procedura de acordare a plăților, precum și situațiile de suspendare, modificare, încetare a dreptului se stabilesc prin hotărâre a Guvernului, la propunerea Ministerului Muncii și Justiției Sociale.”

**Art. VII** În tot cuprinsul legii, sintagmele "planului de recuperare" și "planul de recuperare" se înlocuiesc cu sintagmele "planului de abilitare-reabilitare" și "planul de abilitare-reabilitare.

**Art. VIII** În tot cuprinsul legii, sintagmele "Autoritatea Naţională pentru Persoanele cu Handicap" și "Autorităţii Naţionale pentru Persoanele cu Handicap" se înlocuiesc cu sintagmele "Autoritatea Naţională pentru Persoanele cu Dizabilităţi" și "Autorităţii Naţionale pentru Persoanele cu Dizabilităţi.

**Art. IX** În termen de 6 luni de la data intrării în vigoare a prezentei legi, Hotărârea Guvernului nr. 611/2008 pentru aprobarea normelor privind organizarea si dezvoltarea carierei funcționarilor publici, publicată în Monitorul Oficial cu numărul 530 din data de 14 iulie 2008, cu modificările și completările ulterioare şi Hotărârea Guvernului nr. 286/2011 pentru aprobarea Regulamentului-cadru privind stabilirea principiilor generale de ocupare a unui post vacant sau temporar vacant corespunzător funcţiilor contractuale şi a criteriilor de promovare în grade sau trepte profesionale imediat superioare a personalului contractual din sectorul bugetar plătit din fonduri publice, publicată în Monitorul Oficial cu numărul 221 din data de 31 martie 2011, cu modificările și completările ulterioare se modifică în sensul adaptării la nevoile individuale ale persoanelor cu handicap.

**Art.X Legea nr.197/2012 privind asigurarea calităţii în domeniul serviciilor sociale, publicată în Monitorul Oficial al României, Partea I, nr. 754 din 9 noiembrie 2012, cu modificările şi completările ulterioare, se modifică după cum urmează:**

**“Alineatul (7) al articolului 10 se abrogă.”**

**PRIM-MINISTRU,**

**Mihai TUDOSE**